แบงก์โน้ตส์
ซื้อขาดดีกว่าตั้งแต่โดนปรับออกจากรัฐบาลปู 1 ตั้งแต่นั้นมา อดีต รมต.คลัง
24 ต.ค. 2555

โดย...ทีมข่าวการเงิน
ซื้อขาดดีกว่าตั้งแต่โดนปรับออกจากรัฐบาลปู 1 ตั้งแต่นั้นมา อดีต รมต.คลัง ข้าวนอกนา ธีระชัย ภูวนาถนรานุบาล ก็ปรับบทบาทจากคนทำมาเป็นคนเสนอแนะแทน




 
ตอนถูกปรับออกใหม่ๆ คุณธีหายไปจากหน้าเฟซบุ๊ก แต่ตอนนี้เขากลับมาแล้ว พร้อมบทความวิพากษ์วิจารณ์รัฐบาลเบาๆ แต่อุดมไปด้วยคำแนะนำ ด้วยรักและหวังดี
ล่าสุด คุณธีวิพากษ์นโยบายจำนำข้าวของรัฐบาลว่า การรับจำนำข้าวสูงกว่าตลาด ทำให้เกษตรกรไม่มาไถ่ถอน แถมทำให้โรงสีล่ำซำกับการกดราคารับซื้อ แม้เกษตรกรจะขายข้าวได้แพงขึ้น แต่ก็มีรูรั่วเยอะ
ว่าแล้วคุณธีก็ใช้ช่องทางโชเชียลมีเดียนำเสนอว่า หากรัฐบาลเปลี่ยนไปใช้วิธีการซื้อข้าวจากเกษตรกร จะดีกว่าการจำนำหรือไม่ 
คุณธี ระบุว่า หากรัฐเป็นผู้รับซื้อ ขบวนการ และขั้นตอนย่อมต้องดำเนินการอย่างรัดกุม จึงน่าจะควบคุมปัญหาและความเสี่ยงการทุจริตได้ดีกว่า
นอจากนี้ การกำหนดขั้นตอนการรับซื้อที่โปร่งใส ย่อมจะมีโอกาสที่จะสร้างความเป็นธรรมให้แก่เกษตรกรได้มากกว่า ลดความเสี่ยงในเรื่องการกดราคาในรูปแบบต่างๆ
และข้อดีสุดท้าย คือ ข้าวที่รับซื้อเป็นของหลวง หากมีใครทุจริตยักยอกไป ก็สามารถเอาผิดได้อย่างเต็มที่
ว่าแต่รัฐบาลเค้าจะฟังเหรอ อิอิ